Am Tag druf simmer ufd Sierra Espuña. En wiitera Naturpark in dr Gängend und hend en wunderschöni Landschaft atroffa. Wunderschöni Wälder mit vielna Tier. Will mer das mitm Wäg chli unterschätzt hend hemmer a biz knapp Benzin kha zum ganz ufafahra. Drum simer denn im Spar-Modus  abagfahra. Und das isch super gsi, will so hend üs d'Tier nid khört und so isch üs en Muflon (gsiaht a biz us wia en Mischig us Steibock und Schaf) direkt vors Auto gloffa!!! Nur es paar Dörfer wiiter ligend di berüahmta Schluchta vo Gebas: en idrücklichi Schluchtalandschaft gformt durch Wasser (siehe Fotos). Und natürlich wachsend überall Kaktus, Thymian und Rosmarin…